Job 23 Wanneer die lewe nie meer sin maak nie (2)

Die boek **Job bevestig wat die lewe ons leer**.  
Om gelowige te wees beteken nie ‘n seepgladde, voorspoedige, voor die wind lewe sonder enige probleme nie.

Sedert die sondeval is **probleme deel van ons aardse lewe.**

Al wat verskil is die aard en intensiteit van die probleme wat mense ervaar.

Dit wissel van probleempies wat jy sommer so in jou daaglikse lewe hanteer tot traumatiese ervarings wat die wêreld vir jou op sy kop draai…

**Wat is trauma?**

Wanneer is iemand getraumatiseer?

Wat doen trauma aan ‘n mens?

‘n Traumatiese gebeurtenis is ‘**n bedreigende ervaring waardeur mense oorweldig word** deur hul eie hopeloos en hulpeloosheid (Jones, S in Trauma & Grace)

Dit laat jou onmagtig voel.  
Jy is nie meer in beheer nie.  
Jy is toeskouer/ slagoffers van dit wat met hul gebeur…

Wanneer die trauma nie hanteer word nie, word dit **vererger deur die feit dat jou liggaam begin agteruitgaan** as gevolg van die geestelike pyn en probleme wat jy ervaar.

Sommige **eet hul frustrasies** (soek maw troos in kos. Ander verloor aptyt en eet net al hoe minder.

Jou weerstand neem af en elke tweede kiem waarmee jy in aanraking kom pak jou beet. Vir Job was dit so sleg: sy vel het oop gebars en etterende swere gemaak

Dit het later so sleg met Job gegaan dat hy net vel en been was, sy tande het uitgeval, sy asem het mense gewalg, sy naaste vriende en familie het hom vermy en kinders het met hom gespot… (Job 19)

Die oorsaak:

U onthou die ramp verhaal in hoofstuk een

**Mense uit Skeba het Job se osse en donkies geroof** en sy slawe vermoor (net een het ontkom om te vertel) (Job 1:14)

Terwyl die boodskapper die nagmerrie boodskap vertel het, het ‘n volgende opgedaag met:

**Weerlig het die kleinvee en die wagters doodgeslaan** en verbrand (Job 1:16)

Dié booskapper was nog aan die praat toe het ‘n ander opgedaag met die verplet-terende nuus:

**U seuns en dogters het party gehou** in die oudste seun se huis en ‘n stormwind het die huis op hul laat inval en almal is dood (Job 1:19).

Die onheil het een na die ander Job … soos branders getref

Asof die een nie erg genoeg is nie, kom die volgende met groter intensiteit…  
  
En daar sit Job op die ashoop.,..

**Vir elke mens is sy swaarkry, swaar** …  
Maar het jy jou al iets van hierdie trauma probeer indink …

‘n Man wat as die rykste in die ooste beskryf is, het skielik niks.  
asof die ramp nie groot genoeg is nie  
sterf al 10 sy kinders…

En dit sonder dat Job iets daaraan kan doen…

**Job se** **gemoedstoestande het so gevariëer**|  
dat ons verskillende uitbeeldings van Job in dieselfde hoofstuk aantref.  
Die een oomblik is

Job die een wat onderdanig bly  
en die volgende oomblik is hy die een wat God bevraagteken   
en later selfs uitdaag…

Dit lyk in hoofstukke 23 en 24 of Job **God wou uitdaag tot ‘n hofgeding.** Asof hy God onder kruisverhoor wou neem oor sy afwesigheid en regverdigheid.

**God, die getuie was egter afwesig**.  
Job het tevergeefs na God in alle windrigtings gesoek.

Dit is die mense se groot nood in sy ellende.

**Het jy dit al so in nood ervaar.  
Dat jy so graag met God wil praat**  
om te hoor wat en waar is die problem sodat jy iets aan die saak kan doen?

**Job beweeg in sy toespraak van brutale eerllikheid** (v2)  
 na verlange (v3-5),  
 na desperaatheid (v8-9)  
 na magteloosheid en wanhoop (hy wil net in die donkerte verdwyn) (v 16-17).

Dit herinnner aan Ps 22:1

*2My God, my God!*

*Waarom het U my verlaat?*

*Waarom bly U so ver*

*as ek roep om hulp,*

*so ver om my versugtinge te hoor?*

*3Elke dag roep ek na U,*

*my God,*

*maar U antwoord nie;*

*ook elke nag roep ek,*

*maar daar is geen rus*

*vir my nie.*

Job het aanvanklik gereageer op sy vriend Elifas se aanklag dat die ellende in Job se lewe is as gevolg van sonde nl: dat hy verhard is teenoor sy naaste (Job 22:6-11)  
 en dat hy God se besorgdheid oor wat op aarde gebeur bevraagteken   
 (Job 22:12-20)

**Later het Job ‘n regter gesoek.**  
Hy pleit vir ‘n verhoor deur God.  
Hy glo dat hy onskuldig verklaar sou word in ‘n regverdige verhoor voor God.

**Wanneer God wel later aan Job in ‘n storm verskyn** (Job 38:1) gebeur dit op God se terme.

Wat leer ons uit hierdie traumatise ervaring van Job

Ek dink: Job is op die regte pad.

1. Hy bly getrou op God se pad.

Ten spyte van swaarkry, sv aanmoeding om God te verloën bly hy op God se pad.

Hy raak nie aan die vloek of drink nie.  
Getrou leef hy volgens die wil van die Here

1. Hy kry nie stilstuipe nie. Hy gee nie op op God nie.
2. Hy bly soek na God

Hy weet sy hulp en oplossing is by God.  
Niks en niemand anders kan hom help nie.  
Niks en niemand anders kan sy lot verander nie.

Hy gryp vas aan God want hy weet net die Here kan vir hom verlossing bring.

**Dit staan vir hom so vas soos ‘n paal bo water.**  
Dit is ‘n feit soos ‘n koei en niks en niemand sal hom van die teendeel oortuig.

1. **Hy anker aan God..**

Hoekom ?

Kyk wat het Job in hoofstuk 19:25vv gesê:

*25Maar ek, ek weet*

*dat my Verlosser leef,*

*en dat Hy aan die einde*

*op die aarde sal staan.*

*26Nadat my liggaam vergaan het,*

*sal ek God sien!*

*27Ek sal Hom self sien.*

*Ja, ek sal Hom sien*

*met my eie oë.*

*Dié gedagte oorweldig my!*

**Job se ankerpunte:**

1. **Job bly aan God vashou…**

Daar is dus nie ‘n ander pad nie.  
Net die Here kan uitkoms uit die nood bring.

Self al is die uitkoms nie nou dadelik soos wat ons sou verwag nie.  
Self al is die uitkoms eers na die dood.

Een ding is vir Job vas en seker.   
Sy Verlosser leef.

Hy glo dit absoluut.  
al is sy omstandighede haglik…

1. **Die tweede ankerpaal is Job se geloof.**

Hy glo absoluut dat God uitkoms gaan bring.  
of dit nou vroer en later is

As dit met jou swaar gaan,  
plaas jouself in Job se verhaal.

Troos jouself: Die Gees staan jou by.

Herinner jouself: God sal jou nie in die steek laat nie

En hou moed

Amen